Клод Коен-Тануџи

**Клод Коен Тануџи** ( ) — француски физичар и добитник на Нобеловата награда за физика во 1997, која ја споделил со Стивен Чу и Вилијам Даниел Филипс, за истражувањето на методи за ласерско ладење и атомско ловење. Тој сè уште е активен истражувач, кој работи во „Екол нормал сипериор“ (École Normale Supérieure) во Париз.

## Рани години
Клод Коен Тануџи се родил во Константин, Алжир. Син на алжирски еврејски родители, Авраам Коен Тануџи и Сара Себа. Кога зборувал за неговото потекло Коен Тануџи рекол:

:*„Моето семејство е од Тангер, се населиле во Тунис, а потоа во Алжир во 16 век, откако побегнале од Шпанија за време на инквизицијата. Всушност, нашето име, Коен Тануџи, едноставно значи  семејството Коен од Тангер. Алжирските Евреи се стекнале со француско државјанство во 1870 откако Алжир станал француска колонија во 1830.“*

По завршување на второстепеното училиште во градот Алжир во 1953, Коен Тануџи го напуштил Париз за да го посетува училиштето „Екол нормал сипериор“ (École normale supérieure). Неговите професори биле Анри Картан, Лоран Шварц и Алфред Кастлер.

Во 1958 се оженил со Жаклин Вејра, професорка во средно училиште, со која имал три деца. Неговите студии биле прекинати кога бил регрутиран во армијата, во која служел 28 месеци (подолго од вообичаено поради Алжирската војна за независност. Во 1960 продолжил да работи на неговиот докторат, а при крајот на 1962 тој докторирал.

## Кариера

По неговиот есеј, тој почнал да предава квантна механика на Парискиот универзитет. Неговите наставни забелешки биле основата за популарниот учебник *Квантна механика (Mécanique quantique)*, кој го напишал со двајца негови колеги. Тој исто така продолжил со истражувањето на атомско-протонските заемнодејствија и неговиот истражен тим создал модел на *светлински облечен атом*.

Во 1973, станал професор во Францускиот колеџ. Во почетокот на 1980-те, тој почнал да предава за силите на зрачење на атомите во ласерки осветлени полиња. Тој исто така таму формирал лабораторија со Алан Аспект, Кристоф Саломон и Жан Далибар за да го студира ласерското ладење и ловење. Тој дури имал и статистички пристап до ласерското ладење со помош на стабилна дистрибуција.

Неговата работа таму му ја донела Нобеловата награда за физика во 1997 „за развивањето на методи за разладување и ловење на атоми со ласерска светлина“, која била поделена со Стивен Чу и Вилијам Даниел Филипс. Клод Коен Тануџи бил првиот добитник на Нобелова награда кој се родил во арапска земја.

## Награди
*1979 - Јангов медал и награда, за истакнато истражување на полето на оптиката.
*1993 - Чарлс Хард Таунсова награда
*1997 - Нобелова награда, за развивањето на методи за разладување и ловење на атоми со ласерска светлина.

## Одбрани дела
Најважните дела на Клод Коен Тануџи се на неговото домашно мрежно место.

* Claude Cohen-Tannoudji, Bernard Diu, and Frank Laloë. 1973. *Mécanique quantique*. 2 cols. Collection Enseignement des Sciences. Paris. ISBN 2-7056-5733-9 (*Quantum Mechanics*. Vol. I & II, 1991. Wiley, New-York, ISBN 0-471-16433-X & ISBN 0471164356).
* Claude Cohen-Tannoudji, Gilbert Grynberg and Jacques Dupont-Roc. *Introduction à l'électrodynamique quantique*. (*Photons and Atoms: Introduction to Quantum Electrodynamics*. 1997.  Wiley. ISBN 0471184330)
* Claude Cohen-Tannoudji, Gilbert Grynberg and Jacques Dupont-Roc, *Processus d'interaction photons-atomes*. (*Atoms-Photon Interactions : Basic Processes and Applications*. 1992. Wiley, New-York. ISBN 0471625566)
* Claude Cohen-Tannoudji. 2004. *Atoms in Electromagnetic fields*. 2nd Edition. World Scientific. Collection of his most important papers.

## Наводи

## Надворешни врски

*His research group 
*His lecture notes (in French)
*Autobiography for the Nobel Prize ceremony (on which this article is based) 

Категорија:Членови на Националната академија на науките на САД
Категорија:Француски нобеловци
Категорија:Француски физичари
Категорија:Оптички физичари
Категорија:Истражувачи на ласерот
Категорија:Добитници на Нобеловата награда за физика
Категорија:Француски Евреи
Категорија:Членови на Француската академија на науките
Категорија:Еврејски физичари
Категорија:Апсолвенти на Високата нормална школа
Категорија:Еврејски нобеловци
Категорија:Странски членови на Руската академија на науките
Категорија:Членови на Папската академија на науките
Категорија:Членови на Кралската академија на науките и уметностите на Белгија
Категорија:Членови на Бразилската академија на науките
Категорија:Странски членови на Индиската национална академија на науките
Категорија:Живи луѓе